**Budapest Főváros XII. kerület Hegyvidéki Önkormányzat**

**tájékoztatója** **a nyilvános versenytárgyaláson (licit) értékesítendő ingatlanokra vonatkozó tájékoztató anyag megvásárlásának feltételeiről**

 Magyarország Kormánya az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében 478/2020. (XI. 3.) Korm. rendeletével Magyarország egész területére veszélyhelyzetet hirdetett ki. A fenti helyzethez alkalmazkodva a Budapest Főváros XII. kerület Hegyvidéki Önkormányzat (a továbbiakban: Önkormányzat) a nyilvános versenytárgyaláson (a továbbiakban: licit) értékesítendő ingatlanokra vonatkozó tájékoztató anyag megvásárlásának feltételeit az alábbiak szerint határozza meg.

Az értékesítendő ingatlanra vonatkozó tájékoztató anyag, mely a liciten részt venni szándékozó pályázók számára az ingatlan valamennyi lényeges tulajdonságát magában foglaló − a licitálás időpontjára, az ingatlan kikiáltási árára, az ingatlan azonosítására, jogi helyzetére, vagy a tulajdonos által kikötött egyéb feltételekre vonatkozó − információt tartalmaz, **2021. január 20. napja 9:00 órától 2021. február 3. napja 12:00 óráig** **10.000,- Ft + ÁFA térítési díj megfizetése ellenében az alábbiak szerint vásárolható meg, illetve igényelhető:**

1. A liciten részt venni szándékozó pályázó a térítési díjat az Önkormányzat Polgármesteri Hivatalának 108. számú szobájában átvett, **a liciten részt venni szándékozó pályázó(k) nevére és lakcímére/székhelyére kitöltött** **sárga csekken**, **vagy** az Önkormányzat Raiffeisen Bank Zrt.-nél vezetett **12001008-00155297-00100006 számú bankszámlájára banki átutalással fizetheti meg**.

 Banki átutalás esetén a közleményben kell megjelölni az ingatlan helyrajzi számának megfelelően a **„Licit 10770/1/A/3 hrsz.**" vagy **„Licit 9582/0/B/1 és 9582/0/B/2 hrsz.**" szöveget, továbbá **a liciten részt venni szándékozó pályázó(k) nevét és lakcímét/székhelyét**. A térítési díj banki átutalással történő megfizetése esetén akkor minősül határidőben megfizetettnek, amennyiben annak összege az Önkormányzat bankszámláján legkésőbb **2021. február 3. napján** **jóváírásra kerül**.

2. Az ingatlanra vonatkozó tájékoztató anyag a befizetett sárga csekk bemutatása ellenében vagy a térítési díj banki átutalással történt megfizetésével **2021. január 20. napja 9:00 órától** (hétfőtől péntekig munkanapokon 9.00-17.00 között) **2020. február 3. napja 12:00 óráig** személyesen, papír alapon vehető át az Önkormányzat Polgármesteri Hivatalának I. emelet 108. számú szobájában, vagy ugyanezen időszakban elektronikusan igényelhető a licit@jaczkovics.hu e-mail címen alicitálni kívánt ingatlan helyrajzi számának megfelelően **„Licit 10770/1/A/3 hrsz.-licitcsomag igénylése"** vagy **„Licit 9582/0/B/1 és 9582/0/B/2 hrsz.-licitcsomag igénylése"** tárgy megjelöléssel, valamint a **liciten részt venni szándékozó pályázó(k) nevének, lakcímének/székhelyének, telefonszámának és e-mail címének** feltüntetésével.

 **A tájékoztató anyag megvásárlása a liciten való részvétel feltétele, továbbá érvényes ajánlatot kizárólag az a pályázó nyújthat be, aki a sárga csekken vagy a banki átutalás közleményében, illetve a tájékoztató anyag elektronikus igénylése során feltüntetésre került a liciten részt venni szándékozó pályázóként (közös ajánlattétel esetén mindegyik pályázó feltüntetése szükséges)!**